Det første Color Fun-løb blev afviklet i Nørresundby lørdag, og man må sige, at det var en farverig affære.

Luften er tæt af majsmel i alle regnbuens farver, men hurtigt er det væk igen. Der var nemlig særdeles blæsende til dagens Color Fun, der blev afholdt i Nørresundby. Alligevel deltog op mod 700 personer i det festlige løb. - Det er farver, det er tylskørt, det er alt det her med, at vi er sammen, og at man ikke bare løber alene afsted, siger Julie Ørtoft, der deltager i lørdagens Color Fun med fire veninder. Festligt arrangement Hele arrangementet minder mere om et fest end et motionsløb. Musikken er høj, og det er humøret hos deltagerne også. Det er hendes bedste bud på, hvorfor hun er mødt op til løbet i dag. Rikke Lodberg omtaler sig selv som værende den mindst erfarne løber i venindegruppen, og hun er lige dele spændt og nervøs, inden startskuddet lyder. - Jeg må godt nok sige, at det er en udfordring at være med i det her. Men Kaja spurgte, om jeg ville være med, og så tænkte jeg, 'hvad pokker, livet opleves jo kun en gang', siger Rikke Lodberg og griner. Meget blæsende Det er første gang nogensinde, der bliver afholdt Color Fun, og arrangøren var da også spændt på, hvordan det hele skulle løbe af stablen. Selv havde han styr på sit, men der var et forhold, han ikke kunne være herre over. - Moder natur snakker godt nok lidt hårdt i dag, og det har da også givet lidt udfordringer. Men solen skinner, og jeg er sikker på, at løberne får en fantastisk dag, siger Kenneth Hertsdahl. Se video fra Color Fun: Der skulle have være en skumkanon til dagens arrangement, men det kunne ikke lade sig gøre på grund af den hårde vind. Ruten er fem kilometer lang, og hver gang deltagerne har løbet en kilometer, når de et farvedepot, hvor de bliver overøst med majsmel i alle regnbuens farver. Et løb for alle Til dagens Color Fun var den yngste deltager fire år gammel, og den ældste deltager var 79 år gammel. Det er nemt at sige, at alle kan være med, men efter fem sjove, farverige kilometer, er Rikke Lodberg enig i den påstand. - Alle kan virkelig være med. Når der er plads til sådan en som mig, der ikke løber, og der er plads til Kaja, der er superløber, så kan alle virkelig være med, siger hun. Rikke Lodberg er derfor helt klar på at gentage succesen, hvis der bliver afholdt Color Fun i Aalborg igen næste år. Faktisk tænker hun, at de er endnu flere, der skal afsted så. - Det er jo helt oplagt, at børnene skal med næste år. Kaja, Vi skal have 4.b med næste år, det er vi nødt til, siger hun henvendt til sin veninde.